钦定古今图书集成/明伦汇编/闺媛典/第205卷 > 丁应韶妾严氏
## 钦定古今图书集成/明伦汇编/闺媛典/第205卷 > 丁应韶妾严氏

按《长兴县志》：“严氏，邑农家女，参藩丁应韶妾也。年十
九，侍参藩于南康舟次，时万历乙酉岁也。甫四岁，参
藩卒于官舍，与严未甚接枕席。遗命以严无子，令善
嫁之，严矢志不他适，龛观音大士于室，后遂不肉食。
性温克，视诸孙若己子。年五十五卒。台使者闻之，贻
以棹楔，欲上其事，未果。”